Երևանի պետական փողային նվագախմբի ուրախ հնչունների ներքո ՀՀ նախագահ Սերժ Սարգսյանի մասնակցությամբ բացվեց Լենինգրադյան փողոցից մինչև Ծովակալ Իսակովի պողոտան անընդհատ երթևեկությամբ քաղաքային նորակառույց մայրուղին, որը Երևանի կենտրոնը բեռնաթափող ճանապարհային նախագծի մասն է: Մայրուղու բացման արարողությանը ներկա էին Երևանի քաղաքապետ Տարոն Մարգարյանը, Երևանի ավագանու անդամներ, մայրաքաղաքի պատվավոր քաղաքացիներ, նախկին ու ներկա պաշտոնյաներ և մայրաքաղաքաբնակ քաղաքացիներ: